OzLabs/hebrew-wiki-articles huggingface dataset:
הממשל האוטונומי של דרום סודאן

הממשל האוטונומי של דרום סודאן, (בערבית: جنوب السودان, בתעתיק מדויק: ג'נוב אלסודאן) היה ממשל אוטונומי אשר התקיים משנת 2005 עד שנת 2011 באזור הכלול במדינת דרום סודאן.

לממשל הייתה מידה רבה של אוטונומיה והוא נוצר על פי הסכם משנת 2005 עם ממשלת סודאן. בחודש ינואר 2011, התקיים משאל עם בחבל, אשר קבע אם תוענק לו עצמאות. לחבל הוענקה עצמאות ברוב של כמעט 99% מצביעים בעד היפרדות, והוא נהפך לרפובליקה של דרום סודאן בתאריך ה-9 ביולי 2011.

== גאוגרפיה ==
שטחו של החבל היה כ-620,000 קילומטר מרובע. החבל גבל באתיופיה ממזרח, בקניה, אוגנדה והרפובליקה הדמוקרטית של קונגו בדרום, וברפובליקה של מרכז אפריקה במערב. בצפון גבל החבל בחלקה הצפוני של סודאן.

החבל כלל עשר ממדינות סודאן, אשר הפכו למדינות דרום סודאן עם עצמאותו:
{| border="1" cellspacing="0" style="border-collapse:collapse;" class="wikitable sortable"
|-
| מס'|| מיקום יחסי|| שם || בירה || שם בשפת המקור || אוכלוסייה נכון לשנת 2007 ||שטח
|-
| 1 || מערב בחר אל-ע'זאל||ואו|| غرب بحر الغزال || 1,467,000||93,900
|-
| 2 ||צפון בחר אל-ע'זאל||אבייל|| شمال بحر الغزال|| 826,646||33,558
|-
| 3 || האיחוד||בנטיו|| الوحدة|| 266,726||35,956
|-
| 4 || מדינת הנילוס העליון||קודוק|| أعالي النيل|| 1,243,855||77,773
|-
| 5 ||ואראפ||אל-יונאייה|| واراب|| 1,032,208||31,027
|-
| 6 || ג'ונגליי||בור|| جونقلي|| 1,206,830||122,479
|-
| 7 || מדינת האגמים||רומבק|| البحيرات|| 578,615|| 40,235
|-
| 8 ||אקווטוריה המערבית||יאמביו|| غرب الاستوائية|| 1,764,142 ||79,319
|-
| 9 || אקווטוריה התיכונה||ג'ובה|| الاستوائية الوسطى|| 342,093||22,956
|-
| 10 || אקווטוריה המזרחית||טורית|| شرق الاستوائية|| 228,169||82,542
|-
|}

== דמוגרפיה ==
כיתת לימוד במחוז צפון בחר אל-ע'זאל
אוכלוסיית החבל נאמדה בכ-7.5 עד 9.5 מיליון תושבים. על פי מפקד אוכלוסין מ-2008, אוכלוסיית החבל היא 8.2 מיליוני תושבים. הקבוצה האתנית המובילה בגודלה היא הדינקה, ואחריה שבטי הנואר, הבארי והשילוק. השפה הרשמית בחבל כבר מ-1928 היא אנגלית, בשל ריבוי להגים ושפות בין השבטים הרבים. קיים גם שימוש בלהג הערבי של ג'ובה. הדת השלטת היא נצרות, לצד אמונות אליליות. רוב הנוצרים משתייכים לכנסייה הקתולית או לכנסייה האנגליקנית, בהשפעת מיסיונרים מערביים שחדרו לדרום סודאן החל מאמצע המאה התשע עשרה. מיעוטם משתייכים לכנסייה האתיופית האורתודוקסית או לנצרות הקופטית או לכנסיות מערביות קטנות יותר.

דרום סודאן הוא כיום אחד מהמקומות העניים בעולם. אוכלוסייתו מונה כ-9 מיליון אזרחים, 90% מתוכם חיים מתחת לקו העוני, 18% חיים בתנאי רעב.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סודאן: היסטוריה
קטגוריה:דרום סודאן: היסטוריה
קטגוריה:אזורים בעלי שלטון עצמי
גדול המצווה ועושה ממי שאינו מצווה ועושה

גדול המצווה ועושה יותר ממי שאינו מצווה ועושה הוא כלל הלכתי המופיע ארבע פעמים, בתלמוד, בשם רבי חנינא, ומשמעותו היא שמי שמקיים מצווה שהוא חייב בה גדול ממי שמקיים מצווה זו אף שהוא פטור ממנה.

== מקור הכלל ==
מקור כלל זה הוא במסכת קידושין שם הובא הכלל אגב דיון בשני סיפורים:
* סיפורו של דמא בן נתינה, שחכמים בקשו לרכוש ממנו אבנים לאפוד במחיר גבוה, וסירב למכור להם משום שהמפתח לאבנים היה תחת מראשותיו של אביו, ולא רצה לצערו. דמא בן נתינה היה גוי, ולכן לא היה חייב במצוות כיבוד אב ואם, ועל כך אומר התלמוד: "ואמר רבי חנינא: ומה מי שאינו מצווה ועושה כך, מצווה ועושה על אחת כמה וכמה".
* רב יוסף היה סומא שסיפר: בהתחלה הייתי אומר: מי שיגיד לי שהלכה כרבי יהודה שאמר שסומא פטור מן המצוות, אעשה לכבודו מסיבה לחכמים, משום שאני מקיים את המצוות אף שאני פטור מהן, וגדול שכרי; כעת, ששמעתי את דברי רבי חנינא, אעשה מסיבה לחכמים לכבוד מי שיגיד לי שאין הלכה כרבי יהודה".

==טעמים ==
התוספות במסכת עבודה זרה מנמקים כלל זה: . התוספות במסכת קידושין מביאים נימוק שונה: .

בתוספות הרא"ש כתב נימוק נוסף: .

ביתר ביאור כתב ר' יוסף אלבו בספר העיקרים: 

בדרשות הר"ן כתב נימוק נוסף: 

המהר"ל מפראג בספרו "חידושי אגדות" מרחיב בעניין זה:

== שכרו של מי שאינו מצווה ועושה ==
מניסוח הכלל של רבי חנינא ניתן ללמוד שגם מי שאינו מצווה ועושה ראוי לשכר מצווה. עניין זה נאמר במפורש במסכת עבודה זרה, אגב דיון בגויים העוסקים בתורה: "שאין מקבלין עליהם שכר כמצווה ועושה אלא כמי שאינו מצווה ועושה". רש"י בפירושו למסכת סוטה מציין, ביחס לאישה הלומדת תורה: "כיון דאינה מצווה אין שכרה גדול כמצווה ועושה". עיקרון זה בא לידי ביטוי בדברי הרמב"ם: "אשה שלמדה תורה יש לה שכר אבל אינו כשכר האיש, מפני שלא נצטווית, וכל העושה דבר שאינו מצווה עליו לעשותו אין שכרו כשכר המצווה שעשה אלא פחות ממנו". גם המגן אברהם מציין זאת, באומרו, ביחס למי שפטור ממצוות ציצית ומקיימה: "דאף מי שאינו מצווה ועושה יש לו שכר".

הריטב"א בשם הרמב"ן מציין "שהמצוּוה קיים גזירת מלך, ולפיכך שכרו הרבה יותר מזה שלא קיים גזירת מלך".

==קישורים חיצוניים==
* הרב איתם הנקין, [http://asif.co.il/?wpfb_dl=90 חשיבותו של מי שאינו מצווה ועושה], באתר "אסיף", תשס"ז
* הרב אליקים קרומביין, [http://www.daat.ac.il/chazal/maamar.asp?id=19 בעניין מצווה ועושה], באתר "דעת"
* הרב אברהם סתיו, [http://www.etzion.org.il/vbm/archive/yomyom/dafyomyomi/2010-08-17.php עבודה זרה דף ג – גדול המצווה ועושה], באתר "בית המדרש הווירטואלי"
* 
* [http://www.meirtv.co.il/site/emuna.asp?id=519 דרשות הר"ן, הדרוש השביעי חלק ח'], באתר "ערוץ מאיר"
* רב 

==הערות שוליים==

קטגוריה:הלכה
קטגוריה:אמרות חז"ל
קטגוריה:כללי המצוות
יחסי לוב–קטר

היחסים בין לוב לבין מדינת קטר מושפעים מאי היציבות הפוליטית בלוב.

ביוני 2017 הודיעה לוב על ניתוק היחסים עם קטר, אך היחסים חודשו מאוחר יותר.

== יחסים פוליטיים ==
היחסים שבין לוב בשליטת מועמר קדאפי לבין קטר התאפיינו בשיתוף פעולה הדדי. קדאפי וחמד בן ח'ליפה אאל ת'אני היו חברים טובים לפני הידרדרות היחסים משנת 2011 ומעברה של קטר לתמיכה במועצת המעבר הלאומית. היחסים בתקופה זו היו מאופיינים גם בדואליות ובחוסר ידיעה, רק כשקטר הבינה את מעשי הזוועה שנעשים בלוב היא התפקדה לעזרת המורדים.

כאשר קטר הבינה את מעשי הזוועה שנעשים בלוב היא התפקדה לצד המורדים ולחמה לצדם נגד אנשי קדאפי, קטר הטילה אט אט סנקציות על משטר קדאפי דוגמת אי קניית גז מאזורים בשליטתו והכירה במועצת המעבר הלאומית כישות הממשלתית הבלעדית בלוב.

==קישורים חיצוניים==

== הערות שוליים ==
דמיטרי בלנדין

דמיטרי איגורביץ' בלנדין (; נולד ב-4 באפריל 1995) הוא שחיין קזחי, הוא האלוף האולימפי (ריו דה ז'ניירו 2016) במשחה ל-200 מטר חזה ובכך היה לשחיין הקזחי הראשון שזוכה במדליה אולימפית. הוא אלוף אסיה במשחי החזה ושיאן אסיה במשחה ל-50 מטר חזה.

== ביוגרפיה ==
בלנדין נולד באלמטי.

===2014===
====אלוף אסיה====
במשחקי אסיה שנערכו באינצ'ון, קוריאה הדרומית בשנת 2014 זכה בלנדין ב-3 מדליות זהב, במשחה ל-50 מטר חזה בשיא משחקים חדש של 27.78 שניות, במשחה ל-100 מטר חזה בשיא משחקים חדש של 59.92 שניות ובמשחה ל-200 מטר חזה בשיא משחקים חדש נוסף של 2:07.67 דקות.

===2015===
====אלוף האוניברסיאדה====
באוניברסיאדה שנערכה בקוואנגג'ו, קוריאה הדרומית בתחילת יולי 2015 זכה בלנדין בשתי מדליות, זהב וארד. מדליית זהב במשחה ל-100 מטר חזה בתוצאה של 59.96 שניות ומדליית ארד, במשחה ל-50 מטר חזה בתוצאה של 27.47 שניות. חודש לאחר מכן, באליפות העולם שנערכה בקאזאן, רוסיה בתחילת אוגוסט סיים בלנדין במקום רביעי במשחה ל-100 מטר חזה בתוצאה של 59.42 שניות. בשלב המוקדמות הוא קבע שיא לאומי חדש של 59.38 שניות ועלה מהמקום השלישי. במקום שישי במשחה ל-200 מטר חזה בתוצאה של 2:09.58 דקות. בשלב המוקדמות הוא קבע תוצאה של 2:09.22 דקות ובמקום תשיעי במשחה ל-50 מטר חזה בשיא אסיה חדש של 27.24 שניות.

===2016===
====אלוף אולימפי====
באולימפיאדת ריו דה ז'ניירו (2016) זכה בלנדין במדליית זהב במשחה ל-200 מטר חזה בשיא לאומי חדש של 2:07.46 דקות, לפני ג'וש פרנוט מארצות הברית (2:07.53 דקות) ואנטון צ'ופקוב מרוסיה (2:07.70 דקות). נוסף לכך, הוא סיים במקום שמיני במשחה ל-100 מטר חזה בתוצאה של 59.85 שניות. בשלב חצי הגמר הוא קבע תוצאה של 59.45 שניות.

== שיאים אישיים ==
===בריכה אולימפית===
* 50 מטר חזה: 27.24 שניות (2015), שיא אסיה
* 100 מטר חזה: 59.38 שניות (2015), שיא קזחסטן
* 200 מטר חזה: 2:07.46 דקות (2016), שיא קזחסטן

==קישורים חיצוניים==

קטגוריה:שחייני חזה
קטגוריה:שחיינים קזחים
קטגוריה:אלופים אולימפיים: שחיינים
קטגוריה:אלופי האוניברסיאדה בשחייה
קטגוריה:שחיינים באולימפיאדת ריו דה ז'ניירו (2016)
קטגוריה:אלופים אולימפיים מקזחסטן
קטגוריה:קזחים שנולדו ב-1995
חיים גרשוני

חיים גרשוני (1 בפברואר 1922 - 4 באפריל 2006) היה ממייסדי חיל הים הישראלי, ממתנדבי מח"ל מארצות הברית.

==ביוגרפיה==
חיים גרשוני נולד בשנת 1922 בשיקגו ארצות הברית ושמו היה הארולד גרשונוב (Harold Gershenow).
הוא למד הנדסה ימית ואדריכלות ימית באוניברסיטת MIT שבה היה גם שחיין בנבחרת מרוץ השליחים.

במהלך מלחמת העולם השנייה שירת בצי האמריקאי בתפקיד קצין תיקונים. בתום המלחמה חזר לאוניברסיטת MIT ללימודי מאסטר בהנדסת הטקסטיל.
בשנת 1947 החל לעבוד ולסייע לסוכנות היהודית בניו-יורק ברכש אוניות מעודפי המלחמה של חיל הים האמריקאי.

בשנת 1948 עבר לישראל לשם הקמת מספנות חיל הים את תקופה זו תיאר בספרו האוטוביוגרפי "כך היה" ("The Way it Was").
במהלך מלחמת השחרור היה קצין התיקונים שהיה אחראי על שיקום והסבת צי הצללים לאוניות הראשונות של חיל הים בעידודו של פול שולמן.
בשל מחלוקות על אופי בניית התשתית הטכנית של חיל הים עזב ועבר לתעשייה.
בתקופה מסוימת היה מרצה בפקולטה לתעשייה וניהול שבטכניון שם היה אחראי על נושא חקר העבודה ופיתח שיטות יעול בייצור הטקסטיל עם פרופ בקר, בתקופה זו היה גם מרצה אורח בMIT ופיתח שיטות אופטימאליות לחיתוך בדים.

היה פרופסור במכללת שנקר לאופנה וטקסטיל ורשם מספר פטנטים בנושא.

פרסם ספרים בנושאים נוספים

התגורר בתל אביב עם אשתו יונה. בנו הוא פרופ' יונתן (ג'וני) גרשוני, וירולוג באוניברסיטת תל אביב.

נפטר בשנת 2006 ונטמן בבית הקברות גבעת השלושה.

==ראו גם==
*מספנת חיל הים

==קישורים חיצוניים==
* 

==הערות שוליים==

קטגוריה:חיילי חיל הים במלחמת העצמאות
קטגוריה:בוגרי המכון הטכנולוגי של מסצ'וסטס
קטגוריה:אישים הקבורים בגבעת השלושה
קטגוריה:ישראלים שנולדו ב-1922
קטגוריה:ישראלים שנפטרו ב-2006
אחותנו הקטנה

אחותנו הקטנה (יפנית: 海街diary) הוא סרט דרמה יפני משנת 2015 שבוים על ידי הירוקאזו קורה־אדה. הסרט מספר את סיפורן של שלוש אחיות בשנות העשרים לחייהן המתגוררות ביחד בעיירה קמקורה אשר אליהן מצטרפת אחותן למחצה, בת ה-14, לאחר מות אביהן. הסרט מבוסס על סדרת מאנגה בשם "יומני אומימאצ'י" מאת אקימי יושידה.

בשנת 2015 זכה הסרט בפרס האקדמיה היפנית לקולנוע בקטגוריית הסרט הטוב ביותר של השנה. הסרט הועמד גם לפרס דקל הזהב בפסטיבל קאן 2015.

==תקציר העלילה==
שלוש אחיות: סאצ'י קודה בת ה-29 (הרוקה אייסה), יושינו קודה בת ה-22 (מאסמי נגאסווה) וצ'יקה קודה בת ה-19 (קאהו). הן גרות בבית בעיירה קמקורה שאותו השאירה להן סבתן. יום אחד הן מקבלות ידיעה על מות אביהן. כשהיו צעירות התגרשו הוריהן ואביהן עזב אותן. הן לא ראו את אביהן במשך 15 שנים. לאחר שקיבלו את ההודעה על מות אביהן, הן הולכות ללוויה ושם הן פוגשות את אחותן למחצה סוזו אסנו בת ה-14(סוזו הירוסה) שלה אין אף אחד שידאג לה. האחות הגדולה סאצ'י מזמינה אותה לגור איתן.

==דמויות==
* סאצ'י קודה (הרוקה אייסה)
* יושינו קודה (מסאמי נגאסווה)
* צ'יקה קודה (קאהו)
* סוזו אסאנו (סוזו הירוסה)
* סאקשיטה (ריו קאסה)
* פימיאו קיקוצ'י (קירין קיקי)
* סן-צ'י פוקודה (לילי פרנקי)
* סאצ'יקו נינומיאה (יון פובוקי)
* קאזויה שיינה (שיניצ'י צוצומי)
* מיאקו ססקי (שינובו אוטקה)

הבמאי וכוכבות הסרט בפסטיבל קאן (2015).

==הפקה==
הסרט הופק על ידי אולפני הטלוויזיה פוג'י, שוגקוקאן, טוהו ותאגיד גאגא. הפקת הסרט החלה ביולי 2014.

==קישורים חיצוניים==
* 

* [http://www.allcinema.net/prog/show_c.php?num_c=349516 אחותנו הקטנה] באתר [http://www.allcinema.net/ allcinema]
* [http://www.kinenote.com/main/public/cinema/detail.aspx?cinema_id=82034 אחותנו הקטנה] באתר [http://www.kinenote.com/ KINENOTE]
* 
* 
* 

קטגוריה:סרטים יפניים

==הערות שוליים==

קטגוריה:סרטי 2015
קטגוריה:סרטים על אחיות
אדמון פריווה

אֶדְמוֹן פְּרִיווָה (בצרפתית: Edmond Privat; בעברית שמו עשוי להיכתב גם אדמונד פריבה; 17 באוגוסט 1889 – 28 באוגוסט 1962) היה פעיל אספרנטו, היסטוריון, סופר, עיתונאי ופעיל שלום שווייצרי. כתב ספרי עיון, שירה וקריאה בנושא השפה הבינלאומית אספרנטו ותנועת האספרנטו, וכן ביוגרפיה של אליעזר לודוויג זמנהוף, הרופא היהודי שיצר את שפת האספרנטו.

==קורות חיים==
פריווה למד אספרנטו בילדותו, ויחד עם הקטור הודלר ייסד ב-1903 את העיתון Juna Esperantisto ("האספרנטיסט הצעיר"), עיתון המיועד לדוברי אספרנטו צעירים. בשנת 1905 נסע כ-600 קילומטר כדי להגיע לכנס האספרנטו העולמי בעיר בולון-סור-מר. בשנת 1912 החל להתנדב באגודת האספרנטו העולמית, ובשנת 1920 התמנה לעורך הראשי של העיתון הרשמי של האגודה. לאחר מכן נבחר לנשיא האגודה בין השנים 1924–1938. באותו הזמן שימש גם כראש "הוועדה הבינלאומית המרכזית של תנועת האספרנטו" (Internacia Centra Komitato de la Esperanto-Movado). הוא אף ייצג את אספרנטו בארגון העבודה הבינלאומי, בחבר הלאומים, ובארגון הטלגרף הבינלאומי.

עבודתו בנושא ההיסטוריה של אספרנטו ועל חייו של זמנהוף (הביוגרפיה הראשונה שנכתבה על זמנהוף) הפכה אותו לאחד ההיסטוריונים החשובים בנושא אספרנטו באותה התקופה ועד היום. הוא גם כתב ספר בלשנות בנושא אספרנטו בשם "הבעת רגשות באספרנטו", ושני ספרי לימוד לאספרנטו. בנוסף לספרים אלה כתב גם שירים, סיפורים ומחזות רבים באספרנטו, בהם Tra l'silento (דרך השקט) ו-Ginevra.

פריווה היה אדם דתי מאוד ותמך מאוד באיחוד הדתות, כפי שניתן לראות במאמר שכתב בשנת 1945 בשם "Sagesse de l'Orient au dela des Religions" ("חכמת המזרח מעבר לדתות"), בו הוא מסביר וחוקר אמונות ודתות שונות במזרח, ולסיכום מסביר על מעשיו של גנדי. 

בין השנים 1923–1926 שימש כסגן נציג איראן בחבר הלאומים. 

בשנת 1936 הצטרף לקהילת הקווייקרים.

==קישורים חיצוניים==

* 

קטגוריה:אספרנטיסטים
קטגוריה:סופרים כותבי אספרנטו
קטגוריה:סופרים שווייצרים
קטגוריה:משוררים שווייצרים
קטגוריה:עיתונאים שווייצרים
קטגוריה:היסטוריונים שווייצרים
קטגוריה:שווייצרים שנולדו ב-1889
קטגוריה:שווייצרים שנפטרו ב-1962
מייבל פיינס

מייבל פיינס (באנגלית: Mabel Pines; נולדה ב-31 באוגוסט 1999) היא דמות בדיונית מסדרת הטלוויזיה המצוירת "גרוויטי פולס", ונוצרה על ידי אלכס הירש. הדמות היא דמות ראשית שהופיעה בכל פרקי הסדרה. הדמות דובבה במקור על ידי קריסטן שאל, ודובבה לעברית על ידי שרון שחל.

השחקנית שדיבבה את מייבל במקור, קריסטן צ'אל, זכתה בפרס אנני בשנת 2014 על דיבובה.

== ביוגרפיה בדיונית ==
=== היסטוריה ואישיותה ===
מייבל נולדה ב-31 באוגוסט 1999 בפידמונט, קליפורניה, לצד אחיה התאום דיפר פיינס. נולדה להורים ששמותיהם לא מוזכרים בסדרה (אך בפרק אחד סטאנלי אמר שהיא נכדתו של שרמי), ועד היום גרה בפידמונט, קליפורניה. מייבל מאופיינת כילדה ילדותית יחסית לגילה, צבעונית, החובבת ללבוש סוודרים, אוהבת מדבקות ואין לה דבר להסתיר. מייבל מבוססת על דמות אחותו התאומה של יוצר הסדרה.
=== גרוויטי פולס ===
==== עונה ראשונה ====
מייבל נשלחת לבלות חופשת קיץ ביחד עם אחיה דיפר ב"גרוויטי פולס", עיירה קטנה באורגון, בה שוכן דודה סטאנפורד פיינס, המנהל חנות מזכרות בשם "בקתת המסתורין". בפרק התשיעי מייבל מקבלת ביריד חזיר מחמד, הנותנת לו את השם רטט (Waddles), והיא דואגת לו מאוד. בפרק השביעי הופכת להיות אויבה מושבעת של פאסיפיקה, וגם הופכת להיות חברה טובה של קנדי וגרנדה. בפרק ה-5 מתמכרת לממתק "חיוכונים", ומפתחת שיגעון מזה. בפרק 15 מתאהבת במרמנדו. בפרק 16 מחליפה גוף עם דיפר. בפרק 17 באה למופע של להקת הבנים האהובה עליה. בפרק 18 כועסת על סטאן שלא שמר טוב על רטט. בשני הפרקים האחרונים לעונה גדעון זימן את ביל, שייכנס לראשו של סטאן וייקח ממנו את הסיסמה לכספת של שטר הבעלות, והיא, דיפר וסוס מנסים לעצור את ביל וללא הצלחה, לבסוף בפרק האחרון סטאן מגלה לכולם שבסיכות של גדעון מושתלת מצלמה, ובכך גדעון יודע מה קורה לכל אחד, וגדעון מובל למעצר.

==== עונה שנייה ====
בפרק השלישי לעונה נלחמת נגד פאסיפיקה לתחרות במיני-גולף. בפרק הרביעי מתאהבת גייב בנסון שעושה אופרת גרביים, והיא גם רוצה לעשות, את מקווה שהוא יתאהב בה כאשרה תעשה גם אופרת גרביים, אך הורסת הכול לטובת דיפר. בפרק 5 עוזרת לסוס להשיג דייט. בפרק 9 משדכת בין רובי לטמברי, בעזרת שיקוי של אל האהבה. בפרק 11 פותחת את השער לפורטל. בפרק 15 מנסה להשיג שער חד-קרן. בפרק 17 מארגנת את יום הולדתה שלה ושל דיפר, אך נשברת כאשר שומעת בווקי-טוקי שדיפר יישאר בגרוויטי פולס, אז בורחת ליער, ובטעות לוקחת את התיק של דיפר, נותנת לבלנדין את הקרע, וגורמת לסוף העולם כאשר מגלה שזה ביל. בפרק 19 ביל לוכד אותה בבועת קיץ נצחית שלבסוף דיפר והחברים מחלצים אותה משם. בפרק 20 נלחמת נגד ביל ומנצחת אותו, חוגגת את יום הולדתה וחוזרת לקליפורניה.

== קישורים חיצוניים ==

* [http://gravityfalls.wikia.com/wiki/Mabel_Pines מייבל פיינס], בגרוויטי פולס ויקיה 
* [http://www.imdb.com/character/ch0308086/?ref_=fn_al_ch_1 מייבל פיינס], באתר IMDb 

קטגוריה:דמויות טלוויזיוניות
קטגוריה:דמויות אנימציה של דיסני
קטגוריה:גרוויטי פולס
הפארק המדינתי גוזנקס

הפארק המדינתי גוזנקס (באנגלית: Goosenecks State Park – מילולית "הפארק המדינתי צווארי אווז") הוא פארק מדינתי קטן בדרום מדינת יוטה שבארצות הברית, המשקיף על הנפתולים החדים בנהר סן חואן. נפתולים אלו דמויי פרסת סוס מכונים "צווארי האווז" (Goosenecks), והם שנתנו לפארק את שמו. הפארק המדינתי משתרע על שטח של 40 דונם בתחומי מחוז סן חואן (San Juan County) ביוטה, קרוב לגבול עם אריזונה. היישוב הקרוב ביותר הוא מקסיקן האט (Mexican Hat) ביוטה. המקום הוכרז כפארק מדינתי ב-1962, והוא מנוהל על ידי הפארקים המדינתיים של יוטה.

הנפתולים בנהר נוצרו לפני מיליוני שנים כשקמר מונומנט התרומם לאיטו ואילץ את הנהר סן חואן להתחתר לעומק וליצור קניונים מתפתלים בעומק של מעל ל-300 מטרים. הנהר מתפתל עד כדי כך שאורכו מגיע ל-8 קילומטרים בקטע שאורכו בקו אווירי הוא 1.6 קילומטרים. הקניונים עברו מאז סחיפה באמצעות מים, רוחות, כפור וכוח המשיכה.

הפארק הוא בעיקרון תצפית ממצוק בגובה 1,500 מעל פני הים אל הנפתולים ואל הנהר, הזורם מעל ל-300 מטרים מתחת לתצפית. השירותים בפארק המדינתי גוזנקס מועטים. אין באתר מרכז מבקרים, יש כמה אתרי פיקניק עם שולחנות לאורך המצוק, ובתי שימוש ללא הדחה (vault toilets). המבקרים מתבקשים להביא עמם מים, מזון, וכל ציוד נדרש אחר.

אין ברחבי הפארק שבילי הליכה, ולא ניתן לרדת לנהר, אבל שביל הונאקר (Honaker Trail), כמה קילומטרים צפונית-מערבית לפארק מאפשר גישה לנהר סן חואן.

==קישורים חיצוניים==

* 
* [http://stateparks.utah.gov/parks/goosenecks האתר הרשמי של הפארק]

==הערות שוליים==

קטגוריה:ערכים שבהם תבנית בריטניקה אינה מתאימה
גוזנקס
קטגוריה:יוטה: גאוגרפיה
OGLE-2007-BLG-368L

OGLE-2007-BLG-368L הוא כוכב אשר נמצא במרחק של 19,230 שנות אור (5,900 פארסק) מכדור הארץ בקבוצת הכוכבים עקרב. הכוכב בעל מסה של 0.65 מסות שמש והוא ככל הנראה בעל סיווג ספקטרליK. בשנת 2009 נמצא כוכב לכת אשר קיבל את השם OGLE-2007-BLG-368Lb, כוכב הלכת המקיף את OGLE-2007-BLG-368L במרחק של 3.3 יחידות אסטרונומיות והוא בעל מסה של 22 מסות כדור הארץ.

==קישורים חיצוניים==
* 

== הערות שוליים ==

קטגוריה:מערכות כוכבי לכת
קטגוריה:קבוצת הכוכבים עקרב
אנה מארי צ'ה

אנה מארי צ'ה (נולדה ב-17 בספטמבר 1977) היא דוגמנית ושחקנית הונגרייה.

==ביוגרפיה==
צ'ה נולדה בבודפשט, היא החלה לקחת קורסים בדוגמנות בגיל ארבע עשרה ומשכה תשומת לב בשוק האופנה ההונגרי, ב-1995 זכתה בתחרות דוגמנית העל העולמית והחלה לעבוד עם סוכנות פורד, במהלך הקריירה שלה היא חילקה את זמנה בין ניו יורק לפריז, למדה יחסים בינלאומיים באוניברסיטה בהונגריה וקיבלה תואר בספרות צרפתית מאוניברסיטה בפריז.

היא צעדה בתצוגות אופנה של ולנטינו גאראווני, כריסטיאן לקרואה, פנדי, שאנל וכריסטיאן דיור.

היא הצטלמה למגזינים ווג ואל והופיעה בקטלוגים של בולגארי ולואי ויטון, היא השתתפה כשחקנית במספר הפקות קולנועיות במדינתה וב-2008 שיחקה בסרט המבוסס על מחזה לצד ויגו מורטנסן.

היא מתגוררת בלונדון עם בעלה ובתה.

==קישורים חיצוניים==

קטגוריה:דוגמניות הונגריות
קטגוריה:זוכות דוגמנית העל העולמית
קטגוריה:בודפשט: אישים
קטגוריה:ילידות 1977
ג'יבובה

ג'יבובה היא יצרנית איטלקית של נעליים, ציוד ובגדי ספורט עבור ענפי ספורט שונים: כדורסל, כדורגל, קטרגל, כדוריד, כדור עף וכדור מים שנוסדה בשנת 2008. משרדי החברה הראשיים נמצאים בעיר סקאפאטי שבאיטליה ופעילותה של החברה בינלאומית.

ג'יבובה משמשת כחברת ההלבשה הרשמית של קייבו ורונה מהסרייה א', של הפועל ירושלים מליגת העל בכדורסל ושל קבוצות נוספות באירופה.

חולצת כדורגל של ג'יבובה

==קישורים חיצוניים==

* 

קטגוריה:חברות אופנה איטלקיות
לוטו ספורט איטליה

לוטו ספורט איטליה היא יצרנית איטלקית של נעליים, ציוד ובגדי ספורט עבור ענפי ספורט שונים: כדורגל, כדור עף, טניס הוקי אוויר. ועבור ספורטאים שונים. נוסדה בשנת 1973. משרדי החברה הראשיים נמצאים בעיר טרוויזו שבאיטליה שם גם נוסדה החברה וכיום היא פעולת ביותר מ-60 מדינות ברחבי העולם.

החברה נוסדה בשנת 1973 על ידי משפחת קברלוטו שהייתה הבעלים של קבוצת הכדורגל המקומית של טרוויזו. החברה החלה לראשונה לייצר נעלי טניס ולאחר מכן אביזרים לכדורסל כדוריד אתלטיקה וכדורגל.

הסכמי החסויות הראשונים של לוטו נחתמו עם שחקני הכדורגל דינו זוף ורוד חוליט ועם קבוצות הכדורגל מילאן, נבחרת הולנד, נאפולי, יובנטוס וקייבו ורונה וריאל סרגוסה מספרד.

לוטו משמשת כספונסרית של ספורטאים ושחקני כדורגל רבים ברחבי העולם כשאחד הבולטים בהם הוא החלוץ האיטלקי לוקה טוני.

באירופה משמשת החברה כחברת ההלבשה הרשמית של קבוצות הכדורגל: גנואה, צ'זנה, דיז'ון, סושו, מיינץ 05 והופנהיים.

בישראל, משמשת החברה נכון ל-2016 כמלבישה הרשמית של: מכבי נתניה בני סכנין, עירוני ניר רמת השרון, מכבי פתח תקווה והפועל פתח תקווה.

==קישורים חיצוניים==

* 

קטגוריה:חברות אופנה איטלקיות
קטגוריה:מותגי הנעלה
לוקאס פרס

לוקאס פרס מרטינס (בספרדית: Lucas Pérez Martínez; נולד ב־10 בספטמבר 1988 בא קורוניה שבספרד) הוא כדורגלן ספרדי המשחק בעמדת החלוץ בדפורטיבו לה קורוניה.

==קריירה==
פרס נולד וגדל בלה קורוניה שבגליסיה, ספרד, והחל את דרכו בשלושה מועדונים מקומיים לפני שעזב למדריד והצטרף לאתלטיקו מדריד ג' בה שיחק שנתיים בליגה הספרדית השלישית כשבקיץ 2009 חתם בראיו ואיקאנו ותחילה היה חלק מקבוצת המילואים עד שבעונת 2010/11 ערך את הופעת הבכורה שלו עם הקבוצה הראשונה של ראיו ב-6 בנובמבר 2010, בניצחון 0–3 על ריאל ואיאדוליד.

ב-17 בינואר 2011, כשחקן חופשי, חתם פרס לשלוש שנים בקרפטי לבוב מליגת העל האוקראינית ועזב לראשונה את ספרד. ב-17 ביולי כבש לוקאס את שער הבכורה שלו בקבוצה בתיקו 1-1 נגד אודסה. בינואר 2012 הוא הושאל לדינמו קייב, אך לכל אורך תקופת ההשאלה לא רשם דקות משחק בקבוצה ובתום העונה סיים את דרכו בקבוצה. ב-5 ביולי 2013 חתם על חוזה לשלוש שנים בפאוק סלוניקי, ששילמה עבורו 700 אלף אירו. ב-17 באוגוסט הוא כבש את שערו הראשון בקבוצה, בניצחון 0–3 על סקודה קסנטי. ב-18 ביולי 2014 הוא חזר לספרד והושאל לעונה אחת עם אופציה לרכישה לדפורטיבו לה קורוניה. ב-17 באוקטובר ערך את הופעת הבכורה שלו במדי "דפור" בה גם כבש את שערו הראשון בקבוצה, בניצחון 0–3 על ולנסיה. בתום עונת ההשאלה, רשם 21 הופעות וכבש שישה שערים וחזר לפאוק. ב-23 ביולי 2015 כבש בניצחון פאוק 0–6 על לוקומוטיבה במוקדמות הליגה האירופית, ושבוע לאחר מכן כבש לזכות פאוק שוב באותה המסגרת נגד ספרטק טרנבה.

ב-12 באוגוסט 2015 חתם פרס על חוזה לארבע שנים בדפורטיבו לה קורוניה ועד ה-12 בדצמבר עמד מאזנו בקבוצה על 11 כיבושים ב-15 משחקים והיה שותף לתיקו 2-2 של דפורטיבו מול ברצלונה. בסך הכלו רשם בקדנציה השנייה שלו במדי לה קורוניה 37 הופעות ליגה וכבש 18 שערים.

ב-27 באוגוסט 2016 הכריז מנג'ר ארסנל ארסן ונגר כי פרס עבר בדיקות רפואיות ויחתום בקבוצה לאחר השלמת עסקת ההעברה. שלושה ימים לאחר מכן, הושלמה העברתו לארסנל, כשחתם על החוזה בקבוצה ששילמה עבורו 17 מיליון אירו. ב-31 באוגוסט 2017 הושאל בחזרה לדפורטיבו לה קורוניה.

ב-9 באוגוסט 2018 חתם בווסטהאם יונייטד.

ב-3 ביוני 2019 חזר לספרד וחתם בדפורטיבו אלאבס.

ב-31 באוגוסט 2021 חתם באלצ'ה.

ב-31 בינואר 2022 עבר לקדיס.

ב-31 בדצמבר 2022 חזר פרס לדפורטיבו לה קורוניה.

==קישורים חיצוניים==

* 

* 

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני אתלטיקו מדריד
קטגוריה:כדורגלני קרפטי לבוב
קטגוריה:כדורגלני דינמו קייב
קטגוריה:כדורגלני פאוק סלוניקי
קטגוריה:כדורגלני דפורטיבו לה קורוניה
קטגוריה:כדורגלני ארסנל
קטגוריה:כדורגלני וסטהאם יונייטד
קטגוריה:כדורגלני דפורטיבו אלאבס
קטגוריה:כדורגלני אלצ'ה
קטגוריה:לה קורוניה: כדורגלנים
קטגוריה:כדורגלני קדיס
קטגוריה:ספרדים שנולדו ב-1988
בטרקאפ

בטרקאפ (בתרגומים אחדים נורית או מרגנית) היא דמות מן הספר הנסיכה הקסומה שכתב ויליאם גולדמן.

==ביוגרפיה==
בטרקאפ גרה בפלורין בחווה עם הוריה, בה היא מוצאת הנאה יחידה ברכיבה על סוס (אותו היא מכנה "סוס", גולדמן מסביר זאת בשל חוסר הדמיון שנחנה בו בטארקאפ) ובהתעמרות בנער החווה ווסטלי (לו היא קוראת "נער חווה"), שלכל תחינותיה והתעמרויותיה עונה לה "כרצונך" (באנגלית: "As You Wish"). יום אחד מגיע הרוזן רוּגן לביתה, בעקבות השמועה על יופייה הרב. הרוזנת מגלה עניין רב יותר דווקא בווסטלי, ובטרקאפ, בקנאתה, מבינה כי היא מאוהבת בו. בטרקאפ מתוודה על אהבתה, וווסטלי משיב לה בווידוי הדדי. לאחר זמן ווסטלי נוסע לאמריקה על מנת להרוויח כסף כדי לממן את נישואיהם העתידיים של בטארקאפ ושלו. לאחר זמן לא רב מגיעות ידיעות על כך שהפיראט "רוברטס האיום" כבש את ספינתו של ווסטלי, ובטרקאפ מאמינה שווסטלי מת. היא נודרת לא לאהוב שוב לעולם.

במקביל הנסיך האמפרדינק, שאביו חולה, מעוניין לחפש כלה שתוליד לו יורש עצר. האמפרדיק מתייעץ עם הרוזן רוגן ומסביר לו כי הוא לא מחפש אהבה, אלא רק רוצה להמשיך לצוד, ובגלל זה הוא צריך יורש עצר. מבחינת דרישותיו מהכלה, כל שהוא מבקש ממנה הוא שתהיה נסבלת. רוגן נזכר בביקורו עם אצל בטרקאפ ומציע אותה כשידוך. האמפרדינק נעתר להצעה, ובאשר לבטרקאפ, לאחר שמובהר לה כי היא לא צריכה לאהוב את בעלה, אלא רק לשהות במחיצתו וליהנות ממותרות המלוכה, היא ניאותה גם כן.

כעבור שלוש שנים, אירוסיהם של הנסיך ובטרקאפ מוכרזים בטקס רב פאר. שבעקבות בריאותו של המלך מתחילה מוקדם. לאחר הטקס בטרקאפ נחטפת על ידי שלושה חוטפים, איניגו מונטויה, הסיף הספרדי, פזיק, הענק המתאבק הטורקי, ומנהיג החבורה, ויזיני הסיציליאני שאין שני לו בחכמה ופיקחות. השלושה נשכרו לקחת את בטרקאפ בשבי ולרצוח אותה באזור הספר של גילדר, כדי לחרחר מלחמה בינה לפלורין.

החטיפה מתבצעת בזמן שהנסיכה המיועדת רוכבת על סוסה האהוב. חבורת שכירי החרב לא מאבדת זמן, ומיד יוצאת להפלגה לאורך תעלת פלורין לעבר צוקי שיגעון. במהלך השיט, בספינה המהירה בפלורין או בגילדר, החבורה מבחינה באנייה הדולקת אחריהם, שמצליחה לצמצם במידת מה את הפער. בטרקאפ המפוחדת מנסה לברוח, אך כאשר צלופחים כמעט וטורפים אותה, היא נזקקת לעזרה של חוטפיה כדי לשוב לסירה ופזיק מרביץ להם. בהגיעם לצוקי הטירוף, פזיק מתחיל בטיפוס כשהוא סוחב את השלושה האחרים על גבו, כשהוא נעזר בחבל שהונח שם לפני שהם הגיעו.

וויזיני לוקח אותה איתו ועורך פיקניק, ומחכה לאויבו אם בכלל הוא חי, כאשר ווסטלי מגיע הם עורכים קרב מוחות ווסטלי מציל את בטרקאפ והם עוברים ביחד את ביצת האש עד שצבאו של הנסיך האמפרדינק עוצר אותם. האמפרדינק משקר לבטרקאפ ואומר לה שהוא שולח את ווסטלי לספינתו אך בעצם לקח אותו לביבר המוות, משם מצילים אותו איניגו ופזיק. השלישייה מצילה את בטרקאפ והם בורחים מפלורין לספינתו של ווסטלי.

==ראו גם==
*הנסיכה הקסומה (סרט)

==קישורים חיצוניים==

* 
* 
* 
* 
* 
* 

קטגוריה:הנסיכה הקסומה
קטגוריה:דמויות ספרותיות
קטגוריה:דמויות בדיוניות
קורפוס הפרשים הראשון (האימפריה הגרמנית)

קורפוס הפרשים הראשון (בגרמנית: Höhere Kavallerie-Kommando Nr 1 תרגום מילולי: "פיקוד הפרשים הגבוה מס' 1") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1918.

==היסטוריה==
הקורפוס הוקם באוגוסט 1914 עם פרוץ מלחמת העולם הראשונה, וכמפקדו מונה מנפרד פון ריכטהופן (לא לבלבל עם הברון האדום). הקורפוס כלל בשלב ראשון את דיוויזיית הפרשים של המשמר ואת דיוויזיית הפרשים ה-5, ונכלל במסגרת הארמייה השלישית של מקס פון האוזן. הקורפוס נפרס בחזית המערבית ולקח חלק במערכה על הגבולות, ובקרב הראשון על המארן. ב-6 בנובמבר 1914 הועבר הקורפוס לחזית המזרחית, כחלק מהארמייה התשיעית, ונטל חלק חשוב יחד עם קורפוס המילואים ה-25 בקרב לודז'. ב-22 באפריל 1915 נכלל הקורפוס במסגרת פלגת הארמייה לאוונשטיין, והשתתף במתקפת גורליצה-טרנוב ובכיבוש קורלנד.

עם זאת, בהדרגה נוכח הפיקוד העליון הגרמני שהפרשים אינם יעילים במיוחד במלחמת חפירות, והקורפוס הוסב בהדרגה להיות קורפוס חי"ר. ב-20 בנובמבר 1916 פורק הקורפוס ועל בסיסו הוקם הקורפוס ה-56. הקורפוס המשיך ללחום בחזית המזרחית, עד שפורק ב-3 במרץ 1918 עם החתימה על הסכם ברסט-ליטובסק.

==מפקדים==
* גנרל חיל הפרשים מנפרד פון ריכטהופן (2 באוגוסט 1914 - 23 בספטמבר 1916)
* גנרל חיל הפרשים גוץ פון קינג (23 בספטמבר 1916 - 3 במרץ 1918)

==קישורים חיצוניים==
* [http://www.deutsche-kriegsgeschichte.de/hkavkdr.html קורפוסי הפרשים של הצבא הקיסרי] באתר Die höchsten Kommandostellen des Heeres 
1
קורפוס הפרשים השני (האימפריה הגרמנית)

קורפוס הפרשים השני (בגרמנית: Höhere Kavallerie-Kommando Nr 2 תרגום מילולי: "פיקוד הפרשים הגבוה מס' 2") היה קורפוס של צבא הקיסרות הגרמנית, שלחם במלחמת העולם הראשונה. 

==היסטוריה==
הקורפוס גויס ב-2 באוגוסט 1914 עם פרוץ מלחמת העולם הראשונה. כמפקדו הראשון מונה גאורג פון דר מרוויץ, והוא כלל את דיוויזיות הפרשים ה-2 ה-4 וה-9. הקורפוס נפרס בחזית המערבית, והשתתף בפלישה הגרמנית לבלגיה. הוא לחם בקרב האלן, ולאחר מכן בקרב לה קאטו. לאחר מכן הועבר הקורפוס תחת פיקוד הארמייה השישית של רופרכט, נסיך הכתר מבוואריה, והשתתף עמה בקרב איפר הראשון. לאחר הקרב, פתחו שני הצדדים במלחמת חפירות ארוכה ומתישה שעתידה לאפיין את החזית המערבית במשך שאר המלחמה, ובהדרגה הבינו הגרמנים שהפרשים אינם בנויים להתמודד בתנאים החדשים. קורפוס הפרשים ה-2 פורק ב-23 בינואר 1915.

==קישורים חיצוניים==
* [http://www.deutsche-kriegsgeschichte.de/hkavkdr.html קורפוסי הפרשים של הצבא הקיסרי] באתר Die höchsten Kommandostellen des Heeres 
2
שימאו אינטרנשיונל פלאזה

שימאו אינטרנשיונל פלאזה (בכתב סיני: 上海世茂国际广) הוא גורד שחקים המתנשא לגובה של 333.3 מטר (1,094 רגל) וכולל 60 קומות (בנוסף ל-3 קומות תת-קרקעיות) אשר נמצא במרכז העסקים הראשי חואנגפו שבשאנגחאי, סין. בניית המגדל החלה בשנת 2001 והסתיימה בשנת 2006.

שימאו אינטרנשיונל פלאזה בעל שני צריחים בקצהו, אשר מתנשאים לגובה של 333.3 מטרים. רוב הבניין (48 הקומות התחתונות) מכיל מלון חמישה כוכבים מפואר ביותר: מלון לה רויאל מרידיאן שנגחאי הכולל כ-770 חדרי מלון. המגדל מכיל בנוסף גם תשע קומות של קניון ועוד שלוש קומות של מועדונים מיוחדים. המגדל משתרע על שטח של 91,600 מטרים רבועים וכולל כ-300 מגרשי חנייה.

קבוצת שימאו שנגחאי קנתה את המפתחת המקורית של הבניין, קבוצת ואן שיאנג בשנת 2001 ושינתה את שמו של המגדל.
<gallery mode="packed" heights="240">
Shimao International Plaza.jpg|חזיתו המזרחית של מגדל שימאו אינטרנשיונל פלאזה
Huangpu District Shanghai 2005-01-09.jpg|המגדל במהלך בנייתו, שנת 2005
</gallery>

==קישורים חיצוניים==

== הערות שוליים ==

קטגוריה:שאנגחאי: גורדי שחקים
פוואיו טמבו

פוואיו טמבו (באנגלית: Fwayo Tembo; נולד ב-2 במאי 1989) הוא כדורגלן זמבי המשחק בעמדת הקשר הימני.

==קריירה==
טמבו התחיל את הקריירה שלו בקבוצות מקומיות עד שבגיל 19 הצטרף לאטואל דו סאהל מליגת העל התוניסאית. ב-29 במאי 2010 חתם בפ.צ. בזל מליגת העל השווייצרית תמורת 1.2 מיליון אירו. ב-20 ביולי 2010 ערך את הופעת הבכורה שלו בניצחון 2-3 נגד פ.צ. ציריך. ב-14 באוגוסט 2010 הבקיע את שער הבכורה שלו במועדון בהפסד 4-1 ללוצרן. בקיץ חתם באסטרה ג'יורג'יו מליגת העל הרומנית. טמבו טען שהסיבה לעזיבתו הייתה כי מאמן הקבוצה תורסטן פינק אמר לעברו הערה גזענית. באפריל חזר לזמביה וחתם לשנתיים בפאוור דינמוס. ב-19 באוגוסט 2016 הושאל להפועל רעננה לעונה אחת.

בצעירותו, השתתף טמבו עם נבחרת הנוער של זמביה באליפות אפריקה לנוער והיה מלך שערי הטורניר עם חמישה שערים. ב-19 בנובמבר 2008 ערך את הופעת הבכורה שלו בנבחרת הבוגרת בהפסד 3-0 ל. ב-5 בספטמבר 2010 הבקיע את שער הבכורה שלו בנבחרת בניצחון 0-4 נגד .

==קישורים חיצוניים==

==הערות שוליים==

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני אטואל דו סאהל
קטגוריה:כדורגלני פ.צ. בזל
קטגוריה:כדורגלני אסטרה ג'יורג'יו
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:כדורגלני נבחרת זמביה
קטגוריה:ספורטאים זרים בתוניסיה
קטגוריה:ספורטאים זרים בשווייץ
קטגוריה:ספורטאים זרים ברומניה
קטגוריה:ספורטאים זמבים בישראל
קטגוריה:זמבים שנולדו ב-1989
דייוויד ג'יימס אליוט

דייוויד ג'יימס אליוט (באנגלית: David James Elliott; נולד ב-21 בספטמבר 1960) הוא שחקן קנדי.

==ביוגרפיה==
אליוט נולד באונטריו, קנדה כדייוויד ויליאם סמית' כילד אמצעי מבין שלושה בנים. בנעוריו ניגן בלהקה ועזב את התיכון על מנת להגשים את חלומו להיות כוכב רוק אך שנה לאחר מכן השלים את לימודיו ולאחר מכן למד החל ללמוד באוניברסיטה המטרופולינית של טורונטו, שם סיים את לימודי בשנת 1982.

הוא נבחן לפסטיבל תיאטרון באונטריו והתקבל אליו, לאחר מכן עבר ללוס אנג'לס ואימץ את שם הבמה ג'יימס אליוט לאחר שגילה כי ישנו שחקן בשם דייוויד סמית. הוא הופיע בתחילה במספר סדרות טלוויזיה ובין היתר ב"נוטס לנדינג" ו"דוגי האוזר".

בשנת 1988 הצטרף לעונה השלישית של סדרת הדרמה המשפטית "Street Legal" של ערוץ CBC Television <small>(אנ'),</small> בדמותו של ניק דלגאדו אותו גילם גם בשתי העונות הבאות עד 1991. 

ב-1994 שיחק תפקיד קבוע בארבעה פרקים של "מלרוז פלייס" והתארח בפרק של "סיינפלד". ב-1995 החל לשחק את התפקיד הראשי בסדרה המשפטית "ג'אג", שם שיחק במשך עשר עונות עד סיום הסדרה. ב-1996 נבחר על ידי מגזין פיפל כאחד האנשים היפים בעולם.

ב-2001 הופיע בקומדיה "פסיכולוגיה בגרוש" לצד קורטני קוקס.

בשנת 2010 שיחק בסדרת הדרמה של ABC, "נוכלים", בתפקיד ראשי של וולף ווסט, אך זו ירדה מאוויר לאחר עונה אחת. ב-2012 התארח בסדרה "ביצ'יות מבית טוב" של רשת ABC. 

ב-2014 התארח בסדרה "מד מן", ושנה לאחר מכן התארח בסדרה "צוות עקרב". 

בשנת 2018 שיחק בסרט" ענייני המדינה" בתפקיד של ג'ון בולנד ביינס. 

בשנת 2019 שיחק בשלושה פרקים מתוך סדרת המשטרה "NCIS: לוס אנג'לס". באותה שנה שיחק בסרט הדרמה האמריקאי "The Obituary of Tunde Johnson" בתור אלפרד.

בשנת 2020 החל לשחק בסדרת הדרמה האמריקאית "נאחזת בקרח". בפברואר 2020 פורסם כי אליוט ישחק לצד מינקה קלי ואלון אבוטבול בסרט הביוגרפי "לנסקי" על חייו של מאיר לנסקי המאפיונר היהודי. הסרט יצא בשנת 2021.<ref></ref>

בשנת 2022 שיחק לצד ראיין פיליפה במותחן הפעולה האמריקאי "מסלול התנגשות" <small>(אנ').</small>

==חיים אישיים==
ב-1992 נישא לשחקנית ננסי צ'מברס ולהם שני ילדים.

==קישורים חיצוניים==

==הערות שוליים==

קטגוריה:שחקני קולנוע וטלוויזיה קנדים
קטגוריה:בוגרי האוניברסיטה המטרופולינית של טורונטו
קטגוריה:קנדים שנולדו ב-1960
מחויצי זימים

כנפתנים שוחים.]]
מחויצי זימים (שם מדעי: Elasmobranchii) היא תת-מחלקה במחלקת דגי הסחוס של יצורים ימיים. תת-מחלקה זו כוללת את דמויי כריש (ובהם הכרישיים והעמלצים) והבטאים. זו אחת משתי תת-מחלקות של דגי סחוס, לצד כסויי הזימים שבתוכה סדרת הכימראים.

לבני קבוצה זו זימים בעלי פתח חיצוני ומכאן שמם והם מכילים בין 5 ל-7 זימים. עורם דק ומחוספס, עוזר להם לנוע במהירות וגופם בעל עצמות עשויות סחוס (כמו האוזניים) ולא עצמות. האזור היחיד בגופם שעשוי מעצם הוא השיניים החדות.

אלו דגים גדולים ומרשימים בהרבה מקרים וכוללים גם את שני הדגים הגדולים בעולם: כריש לווייתני ששוקל עד 21 טון ומגיע לאורך 12.6 מטר וכריש ענק שאורכו 12 מטר ומשקלו 16 טון.

דגים אלה הם טורפי-על באוקיינוסים ותוקפים דגים קטנים מהם. כל בני הקבוצה הם טורפים, אוכלי נבלות או מסנני פלנקטון.

==מיון==
* תת-מחלקה מחויצי זימים (Elasmobranchii)
** אינפרא-מחלקה כרישים עילאיים (Neoselachii)
*** אולטרא-סדרה דמויי כריש (Selachimorpha)
***** סדרה Cladoselachiformes - נכחדה
***** סדרה קסנקנתידה (Xenacanthida) - נכחדה
***** סדרה היבודונטים (Hybodontiformes) - נכחדה
**** על-סדרה כרישים גלניים (Galeomorphii)
***** סדרה כרישאים (Carcharhiniformes)
***** סדרה דמויי עמלץ (Lamniformes)
***** סדרה זנבתנאים (Orectolobiformes)
***** סדרה הטרודונטאים (Heterodontiformes)
**** על-סדרה בעלי קוץ (Squalea)
***** סדרה מגרנאים (Pristiophoriformes)
***** סדרה קוצנאים (Squaliformes)
***** סדרה מלאך ימיים (Squatinidae)
***** סדרה שש זימאים (Hexanchiformes)
***** סדרה Protospinaciformes - נכחדה
**** על-סדרה בטאים (Batoidea)
***** סדרה טחנאים (Myliobatiformes)
***** סדרה מסורנאים (Pristiformes)
***** סדרה תריסנאים (Rajiformes)
***** סדרה גיטרנאים (Rhiniformes)
***** סדרה Sclerorhynchiformes - נכחדה
***** סדרה חשמלנאים (Torpediniformes)
***** סדרה רינופריסטיים (Rhinopristiformes)

==גלריה==
<gallery mode=packed>
קובץ:Leopard shark.jpg|זנבתן מנומר
קובץ:Great White Shark (14730723649).jpg|עמלץ לבן
קובץ:Cephaloscyllium laticeps refuge cove.jpg|Cephaloscyllium laticeps
קובץ:Bullshark Beqa Fiji 2007.jpg|כריש שורי
קובץ:Squatina australis.jpg|Squatina australis
קובץ:Pristiophorus japonicus.jpg|Pristiophorus japonicus
קובץ:Manta Ray Maldives.jpg|מנטת השונית
קובץ:Yellow stingray mote marine.jpg|אורובטיס ג'מייקנסיס
קובץ:Vatoz Maldives 13h26m54s6.jpg|Urogymnus asperrimus
קובץ:Torpedo torpedo corsica4.jpg|חשמלן עינוני (Torpedo torpedo)
קובץ:Taeniura lymma2a.jpg|מחבטן הספירים
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דגי סחוס
קטגוריה:תת-מחלקות בעלי חיים
אליפות אסיה באתלטיקה

אליפות אסיה באתלטיקה היא תחרות המאורגנת על ידי התאחדות האתלטיקה האסייתית. התחרות מתקיימת אחת לשנתיים מאז שנת 1973. בשנת 1977 פרצה מחלוקת עם התאחדות האתלטיקה הבינלאומית לגבי שיתופה של ישראל במשחקים ועקב כך בוטלו המשחקים באותה שנה. כתוצאה מכך בין השנים 1979 עד 1989 נקראה התחרות בשם "משחקי אסיה באתלטיקה". בסופו של דבר נפתרה הבעיה עם המעבר של ישראל להתחרות במסגרת אליפות אירופה.

==אליפויות אסיה==
{| class="wikitable" align="center"
!style="background-color: #CCDDEE;"| 
!style="background-color: #CCDDEE;"| שנה
!style="background-color: #CCDDEE;"| עיר
!style="background-color: #CCDDEE;"| מדינה
!style="background-color: #CCDDEE;"| תאריכים
!style="background-color: #CCDDEE;"| תחרויות
!style="background-color: #CCDDEE;"| מדינות
!style="background-color: #CCDDEE;"|משתתפים
|-
|bgcolor=DDEEFF| 1|| 1973|| מריקינה|| ||18–23 נובמבר||37|| || 
|-
|bgcolor=DDEEFF| 2|| 1975|| סיאול|| || 9–14 יוני||39|| || 
|-
|bgcolor=DDEEFF| 3|| 1979|| טוקיו|| ||31 מאי – 3 יוני||38|| || 
|-
|bgcolor=DDEEFF| 4|| 1981|| טוקיו|| ||5–7 יוני||37|| || 
|-
|bgcolor=DDEEFF| 5|| 1983|| כווית סיטי|| || 3–9 נובמבר||38|| || 
|-
|bgcolor=DDEEFF| 6|| 1985|| ג'קרטה|| ||25–29 ספטמבר ||42|| || 
|-
|bgcolor=DDEEFF| 7|| 1987|| סינגפור|| || 22–26 יולי||40|| || 
|-
|bgcolor=DDEEFF| 8|| 1989|| ניו דלהי|| || 14–19 נובמבר ||40|| || 
|-
|bgcolor=DDEEFF| 9|| 1991|| קואלה לומפור|| || 19–23 אוקטובר||40|| || 
|-
|bgcolor=DDEEFF| 10|| 1993|| מנילה|||| 30 נובמבר – 4 דצמבר ||41|| || 
|-
|bgcolor=DDEEFF| 11|| 1995|| ג'קרטה|| ||20–24 ספטמבר||41|| || 
|-
|bgcolor=DDEEFF| 12|| 1998|| פוקואוקה|||| 19–22 יולי ||43|| || 
|-
|bgcolor=DDEEFF| 13|| 2000|| ג'קרטה|| ||28-31 אוגוסט || 43 || 37 || 441
|-
|bgcolor=DDEEFF| 14|| 2002|| קולומבו|| || 9–12 אוגוסט|| 43 || || 
|-
|bgcolor=DDEEFF| 15|| 2003 || מנילה || ||20–23 ספטמבר || 43 || ||
|-
|bgcolor=DDEEFF| 16|| 2005|| אינצ'ון|| || 1–4 ספטמבר || 43 || 35 || 536
|-
|bgcolor=DDEEFF| 17|| 2007|| עמאן|| || 25–29 יולי || 44 || 34 || 
|-
|bgcolor=DDEEFF| 18|| 2009|| גואנגג'ואו|| סין|| 10–14 נובמבר || 44 || 37 || 505
|-
|bgcolor=DDEEFF| 19|| 2011|| קובה|| || 7–10 יולי|| 42 || 40 || 464
|-
|bgcolor=DDEEFF| 20|| 2013|| פונה|||| 3–7 יולי||42 ||42 || 522
|-
|bgcolor=DDEEFF| 21|| 2015|| ווהאן|| סין|| 3–7 יוני|| 42 || 40 || 497
|-
|bgcolor=DDEEFF| 22|| 2017|| ראנצ'י|| || 9-6 ביולי|| 41 || 41 || 560 
|-
| bgcolor=DDEEFF|23 ||2019 || דוחא |||| 24-21 באפריל|| || 43 ||
|}

==קישורים חיצוניים==

קטגוריה:תחרויות אתלטיקה
קטגוריה:אסיה: תחרויות ספורט
קרל הראשון, מלך וירטמברג

קרל הראשון, מלך וירטמברג (בגרמנית: Karl I Friedrich Alexander von Württemberg; 6 במרץ 1823 – 6 באוקטובר 1891), היה מלך וירטמברג, בין השנים 1864–1891.

==ביוגרפיה==
===ילדותו===
קרל נולד ב-6 במרץ 1823 בשטוטגרט שהייתה חלק מממלכת וירטמברג, לווילהלם הראשון, מלך וירטמברג, ולפאולינה תרזה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג. בצעירותו למד קרל באוניברסיטת ברלין ובאוניברסיטת טיבינגן.

ב-13 ביולי 1846 התחתן קרל עם אולגה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, אולם, לבני הזוג לא היו ילדים.

===שלטונו===
ב-25 ביוני 1864 מת אביו וילהלם הראשון, מלך וירטמברג, וקרל עלה במקומו לשלטון.

קרל עמד לצידה של אוסטריה במאבק על השליטה בגרמניה, ואף השתתף במלחמת אוסטריה–פרוסיה לצד אוסטריה. וירטמברג הובסה במהירות, יחד עם שאר בעלות הברית של אוסטריה, וחלקה הצפוני נכבש על ידי הפרוסים. בשלום פראג נאלצה וירטמברג לשלם לפרוסיה 8 מיליון גולדן בתור פיצויים, אך לא איבדה שטחים מהממלכה. לאחר מכן חתם קרל על הסכם הגנה והתקפה חשאי עם פרוסיה, ובשנת 1870 לחמה וירטמברג לצד פרוסיה במלחמת צרפת–פרוסיה.

בשנת 1871 וירטמברג הפכה למדינה בתוך האימפריה הגרמנית, אבל שמרה על השליטה שלה בתחומי הדואר, הטלגרף ומסילות ברזל. כמו כן, היו לה גם זכויות מיוחדות בתחום המיסוי והצבא. במהלך השנים הבאות, נעשו רפורמות חשובות רבות במדינה, בעיקר בתחום הכספים, ובשנת 1879 נעשו שינויים קלים בחוקת המדינה.

בשנת 1870 אימצו קרל ואשתו את אחיינית אשתו ורה קונסטנטינובנה, בתו של קונסטנטין ניקולאייביץ', הנסיך הגדול של רוסיה, ובשנת 1888 הסתבך קרל בשערורייה, עקב קשריו ההומוסקסואליים עם צ'ארלס וודקוק האמריקאי.

ב-6 באוקטובר 1891 מת קרל בשטוטגרט, ואחיינו וילהלם השני, מלך וירטמברג עלה לשלטון במקומו.

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| קרל הראשון, מלך וירטמברג בית וירטמברג נולד:6 במרץ 1823 מת:6 באוקטובר 1891
|-
| rowspan="1" align="center"| וילהלם הראשון
| rowspan="1" align="center"| ממלכת וירטמברג 1864–1891
| rowspan="1" align="center"| וילהלם השני
|}

קטגוריה:בית וירטמברג
קטגוריה:אבירי מסדר גיזת הזהב
קטגוריה:אנשי מלוכה להט"בים
קטגוריה:גרמנים שנולדו ב-1823
קטגוריה:גרמנים שנפטרו ב-1891
מימון נהרי

הרב מימון נהרי (עומד שלישי משמאל) בטקס השבעת הדינים החדשים בבית נשיא המדינה [[ראובן ריבלין]]
הרב מימון נהרי הוא דיין חרדי-ישראלי, המכהן מאז יולי 2016 כדיין בבית הדין הרבני הגדול. קודם לכן היה אב בית דין בבתי הדין הרבניים האזוריים בתל אביב ובחיפה.

==ביוגרפיה==
גדל במשפחה יוצאת תימן. למד בישיבת אוהל יעקב בשכונת זיכרון מאיר ובישיבת פוניבז' בבני ברק, ולאחר נישואיו למד דיינות בכולל "נזר התורה" אצל הרבנים שלמה בן שמעון וניסים בן שמעון, ובכולל "הליכות עם ישראל" של הרב רצון ערוסי. בשנת 2001 התמנה כדיין בבית הדין האזורי בתל אביב, וכיהן כאב בית דין בתל אביב ובחיפה. ביולי 2016 התמנה לדיין בבית הדין הרבני הגדול.

מחותן עם חבר הכנסת יואב בן צור ממפלגת ש"ס. מתגורר באלעד.

==מפסקיו==
* בפסק דין תקדימי, התיר לאשה שבעלה שרוי בתרדמת (לאחר ניסיון התאבדות כושל) להינשא, וזאת משום שהואיל ומצבו הנפשי של הבעל הוסתר מן האשה בעת הנישואין, הרי שהנישואין מוגדרים מקח טעות והם בטלים מעיקרם, וזאת אף על פי שהאשה ילדה בת מנישואין אלו
* איפשר נתינת גט מבעל שאינו מתפקד בשל אירוע מוחי שעבר, לאחר בירור מעמיק עם מומחים שהצליחו להשיג את אישורו של הבעל
* יש לבתי הדין הרבניים סמכות לדון אדם או זוג, אף אם אינם אזרחי ישראל, ואף ישנה אפשרות לכפות את אחד הצדדים להתדיין בבתי הדין הרבניים בארץ, משום שרק לבתי הדין בישראל יש אפשרות אכיפה חוקית, ועל כן הנתבע לא יכול לכפות את התובע להתדיין בבית הדין הקרוב אליו. בפסק זה, הסתמך על פסק דין קדום של הרבנים אליעזר גולדשמידט, שאול ישראלי ועובדיה יוסף משנת ה'תשכ"ז.

==קישורים חיצוניים==

* [http://www.dintora.org/writer/99 פסקי דין מאת הרב מימון נהרי], אתר "דין תורה".
* [http://www.takdin.co.il/searchg/הרב%20מימון%20נהרי.html פסקי דין מאת הרב מימון נהרי], אתר "תקדין".

==הערות שוליים==

קטגוריה:דייני בית הדין הרבני הגדול
קטגוריה:רבנים חרדים ישראלים
קטגוריה:רבנים תימנים ישראלים
קטגוריה:בוגרי ישיבת פוניבז'
קטגוריה:בני ברק: רבנים
קטגוריה:אבות בתי דין
קטגוריה:ישראלים שנולדו במאה ה-20
השחרת פנים

כרזה למופע מינסטרל עם כוכב לבן צבוע-פנים. הכרזה כוללת מראה לפני ואחרי האיפור.
השחרת פנים (באנגלית: Blackface) היא סוג של איפור תיאטרלי בו נעשה שימוש כדי לייצג קריקטורה של אדם שחור, בעיקר על ידי שחקנים שאינם שחורים. השחרת פנים צברה פופולריות בארצות הברית במהלך המאה ה-19 ותרמה להפצתם של סטריאוטיפים גזעניים. עד אמצע המאה הפכו מופעי בידור הכוללים השחרת פנים לסוג אמנות אמריקאי מובהק. מופעים אלה תרגמו עבודות פורמליות כגון אופרה למונחים פופולריים עבור הקהל הרחב. בתחילת המאה ה-20 הפכה השחרת פנים לסוגה משל עצמה. באמצע המאה ה-20, במהלך המאבק נגד חוקי ג'ים קרואו, האקט של השחרת פנים הפסיק להיות מקובל בארצות הברית, ומאז נחשב לאקט של דה-הומניזציה, גזענות ופגיעה באנשים שחורים. לעומת זאת במדינות אחרות שימוש בסגנון איפור זה עדיין נמשך.

== היסטוריה ==
השחרת פנים, אשר החלה בערך ב-1830, היוותה מסורת בתיאטרון האמריקאי במשך כ-100 שנים. מהר מאוד הפכה השחרת פנים לפופולרית במקומות אחרים, ובמיוחד בבריטניה, בה המסורת נמשכה זמן רב יותר מבארצות הברית. השימוש בהשחרת פנים, בבריטניה ובארצות הברית, נעשה בעיקר במסגרת הופעות בידור של מינסטרלים, אך היה קיים לפניהן, ונמשך גם אחריהן.

בתחילה, שחקנים לבנים נהגו להשחיר את פניהם באמצעות שעם שרוף, ומאוחר יותר השתמשו באיפור או משחה להברקת נעליים. בנוסף, השחקנים ניפחו את השפתיים שלהם בצורה מוגזמת, ולעיתים קרובות חבשו פאות צמר, כפפות, מעילים מזונבים או בגדים מרופטים. מאוחר יותר, גם אמנים שחורים השתמשו בהשחרת פנים בהופעותיהם.

הסטריאוטיפים המגולמים בדמויות משחירי הפנים היוו דרך לצייר את האדם השחור באור שלילי, ללעוג לו ולגלם אותו כאנס, גנב, פושע ופרא אדם מבחינה תרבותית ומוסרית, בארצות הברית דבר זה היווה גורם משמעותי בהצדקת המשך האפליה, גזענות ודימויים סטריאוטיפים לשחורים. צבע עור שחור בבני אדם גורר בורות, חוסר שיקול דעת, הנאה מכאב ומרות האדם הלבן. חוקי ג'ים קרואו נקראו על דמות נלעגת מוכרת שהשחירה את פנייה.

== השחרת פנים בישראל ==
[[משה דיין ואשתו רות עם שחקן הבימה שמואל רודנסקי, מאחורי הקלעים של ההצגה "זעקי, ארץ אהובה"]]
בניגוד לארצות הברית ובריטניה, בישראל השחרת הפנים היא פחות נפוצה. השחרת פנים הגיעה לישראל בתחילת שנות השלושים של המאה ה-20. שחקנים יהודים בהוליווד לבשו איפור שחור בסרטים שונים (כגון אל ג'ולסון בסרט "זמר הג'אז") ומאז נעשתה השחרת הפנים נפוצה גם במקומות חינוכיים ובגנים בישראל, ובחג הפורים בתחפושות למיניהן.

גם בהצגות בהבימה הייתה תופעה של השחרת פנים כחלק ממופעים בתיאטרון. בתחילת שנות החמישים עלו מחזות זמר ומחזות שכללו שחקנים שהשחירו את פניהם כחלק מהאיפור התיאטרלי, כדוגמת "זעקי, ארץ אהובה" (1949) ו"ספינת השעשועים" (1951). התופעה נעצרה בליהוק שחקנים ממוצא ערבי בשנות השבעים. כששחקנים אלו הגיעו לתיאטרון, הם לא צבעו את פניהם.

בישראל יש תופעות של השחרת פנים במדיה ובתוכניות סאטירה שונות. לדוגמה, בסדרת המערכונים "החוף של כושי" השחקן מריאנו אידלמן מגלם את דמותו של אדוארד, מהגר עבודה סודאני העובד בחוף. דוגמה אחרת במדיה אחרת היא בסרטון היוטיוב מינימור של טיילור ובן זיני, מוצג בן זיני, שצבע את עורו, כעובד ממוצא אפריקאי בבית מלון באילת. 

באפריל 2023 התופעה הגיעה לכלי התקשורת כאשר בנות אולפנה צבעו את פניהן באיפור כהה כדי לגלם דמויות מזרחיות<ref></ref>. 

== לקריאה נוספת ==
* בר-יוסף, א' (2014). וילה בג'ונגל: אפריקה בתרבות הישראלית. הקשרי עיון וביקורת. הקיבוץ המאוחד.

==קישורים חיצוניים==

* 

== הערות שוליים ==

קטגוריה:תיאטרון
קטגוריה:סטריאוטיפים ודעות קדומות בתרבות ובאמנות
ז'ורז'ה מנדש

ז'ורז'ה פאולו אגושטיניו מנדש (בפורטוגזית: Jorge Paulo Agostinho Mendes, נולד ב-7 בינואר 1966 בליסבון, פורטוגל) הוא סוכן שחקני ומאמני כדורגל פורטוגלי. הקים ומנהל את סוכנות גסטיפיוט (באנגלית: GestiFute), המייצגת כדורגלנים ומאמני כדורגל בכירים רבים. בין לקוחותיו נמצאים כריסטיאנו רונאלדו, אנחל די מריה, דויד דה חאה וז'וזה מוריניו.

ב-2018 פורסם בפורבס כי סך הכסף בחוזים שעליהם חתומים לקוחותיו מגיע לכמיליארד דולרים. רוב הכדורגלנים הפורטוגלים הבכירים מיוצגים אצל מנדש, וחברתו הרוויחה כמאה מיליון יורו מעמלות. הוא הסוכן המוביל בעולם בתחומו.

מנדש הוא זוכה פרס סוכן השנה של ה-GSA (Global Soccer Awards) תשע פעמים - שש פעמים רצופות, בין 2010 ל-2015, ועוד שלוש רצופות בין 2017 ל-2019.

==קריירה==
מנדש התחיל לשחק כדורגל מקצועני בפורטוגל, אך פרש בשנות העשרים המוקדמות לחייו עקב דחייה מצד מספר מועדונים פורטוגלים. לאחר מכן עבד בעבודות מזדמנות, עד שהקים בר-מועדון לילה בקמיניה. בשנת 1996 התחיל לעבוד כסוכן שחקנים. העסקה הבין-לאומית הגדולה הראשונה שרקם הייתה עסקת העברתו של הוגו ויאנה מספורטינג ליסבון לניוקאסל יונייטד תמורת 12 מיליון אירו.

מנדש נהג להסתובב בליגות כדורגל צעירות בפורטוגל ולאתר כישרונות עולים, וכך גייס למצבת לקוחותיו כוכבים ככריסטיאנו רונאלדו וריקארדו קווארסמה.

מנדש תיווך ב- את עסקת העברתו של ז'וזה מוריניו מפורטו לצ'לסי, על אף שלמוריניו היה סוכן אחר באותו זמן. הסוכן הישראלי פיני זהבי תיווך בעסקה מצד צ'לסי. עסקה זו ביססה את מעמדו כ"סופר סוכן" בכדורגל האירופי.

במסגרת עבודתו הוא שומר על קשרים קרובים עם הבעלים. ישנן קבוצות, בהן מלבד ייעוץ בנוגע להעברות שחקנים שהוא מספק להן, הוא משמש כיועץ מיוחד לבעליהן - ביניהן מונקו ובעליה דמיטרי ריבולובלב, וולנסיה ובעליה פיטר לים. הוא מעורב גם בקניית ומכירת קבוצות ובמציאת משקיעים וספונסרים. בפרסומים עיתונאיים שונים כונה מנדש "האיש החזק בכדורגל".

בדצמבר 2016 נקשר שמו בפרשיית העלמת מס נרחבת שנחשה על ידי משטרת ספרד, הכוללת רשת של מקלטי מס לכאורה באירלנד, איי הבתולה הבריטיים ושווייץ, בהם הלבין כספים של השחקנים המיוצגים על ידו, ביניהם כריסטיאנו רונאלדו.

מ-2016 מעורב מנדש במועדון הכדורגל וולבס, מרבית השחקנים והצוות המקצועי הם ממיוצגיו והוא אף מחזיק משרדים במועדון. הקבוצה עלתה לפרמייר ליג. בדיווחים רשמיים הוא נחשב כיועץ לבעלים בלבד מאחר שעל פי התאחדות הכדורגל האנגלית ישנו איסור על התערבות או ניהול של קבוצת כדורגל על ידי סוכן שחקנים. אך דיווחים עיתונאים מציינים כי הוא שולט לחלוטין בקבוצה ואף מהלך לא נעשה ללא אישורו.

==לקוחות בולטים בעבר ובהווה==
===שחקנים===

===מאמנים===
* ז'וזה מוריניו
* קרלוס קיירוש
* לואיס פליפה סקולארי
* נונו אספריטו סנטו

==קישורים חיצוניים==

* 

* 
* 
* 

==הערות שוליים==

קטגוריה:פורטוגל: כדורגל
קטגוריה:פורטוגזים
קטגוריה:סוכני כדורגל
קטגוריה:פורטוגל: אישים בספורט
קטגוריה:ילידי 1966
העשרה שהובטח להם גן עדן

העשרה שהובטח להם גן עדן (בערבית: العشرة المبشرون بالجنة, תעתיק מדויק: אלעשרה אלמבשרון באלג'נה) הוא מונח שמשתמשים בו הסונים כדי לכנות עשרה מבני לווייתו של הנביא מוחמד, אשר על פי כמה אוספי חדית', מוחמד הבטיח להם שייכנסו לגן העדן. ככלל, השיעים אינם מקבלים חדית' זה.

ברשימת העשרה נמצאים ארבעת הראשידון: אבו בכר, עומר בן אל-ח'טאב, עות'מאן בן עפאן, עלי בן אבי טאלב; ונוספו עליהם: אל-זובייר בן אל-עוואם, טלחה בן עובייד אללה, עבד אל-רחמן בן עוף, סעד בן אבי וקאץ, אבו עוביידה בן אל-ג'ראח, וסעיד בן זיד.

==קישורים חיצוניים==

קטגוריה:צחאבה
קטגוריה:אסלאם סוני
MZ-15

MZ-15F הוא רובה חצי-אוטומטי בקליבר 5.56x45 מ"מ נאט"ו באפיון צבאי (MIL-SPEC) שפותח ומיוצר על ידי חברת "אמתן כרמיאל" הישראלית. הרובה נחשף לראשונה בתערוכת IWA 2015 בעיר נירנברג בגרמניה.

גוף הרובה עשוי מחישול אלומיניום. בנוסף, קיימת גרסה שעוצבה על ידי מהנדסי החברה העשויה מפלטות אלומיניום תעופתי המקנה למשתמש נוחות ירי, הנדסת אנוש איכותית ועיצוב חדשני. לרובה שתי גרסאות: גרסה חצי אוטומטית MZ-15, רובה תואם AR-15 חצי אוטומטי. וגרסה אוטומטית (MZ-4) הרובה תואם M-4 ו-M-16. הרובה מסופק במספר צבעים: שחור, חום מדברי, ירוק ג'ונגל ומדברי. הוא מאובזר בכוונות ברזל מתקפלות לגיבוי ובמת פס מסילה מאלומיניום.

לדברי החברה, "אמתן כרמיאל" ייחודית בכך שהיא מייצרת בעצמה את כל חלקי המתכת של הרובה, עובדה המאפשרת לה שליטה מלאה על איכות ואמינות המוצרים ולתת מענה ופתרונות ייחודיים לדרישות המשתנות של הלקוחות. ולדבריה היא בין החברות הבודדות בעולם המייצרות בעצמן את כל חלקי הרובה.

== קישורים חיצוניים ==

* [http://www.israeldefense.co.il/he/content/%D7%A8%D7%95%D7%91%D7%94-%D7%99%D7%A9%D7%A8%D7%90%D7%9C%D7%99-%D7%97%D7%93%D7%A9-%D7%A0%D7%97%D7%A9%D7%A3-%D7%91%D7%AA%D7%A2%D7%A8%D7%95%D7%9B%D7%AA-iwa-2015 רובה ישראלי חדש נחשף בתערוכת IWA 2015], באתר IsraelDefense
* 

קטגוריה:רובים חצי-אוטומטים
קטגוריה:רובים ישראליים